Grootste platinumtreffersDaar is g’n keer aan Die Campbells nie! Ná die welslae van die Keep it Country-toer en die CD-reeks kry Harry en Tony se bewonderaars weer ‘n bederfie: ‘n splinternuwe tweetalige dubbel-album propvol gewilde country- en danstreffers. Met daarby ‘n bonus: vier splinternuwe hieha-treffers! Suid-Afrika se bekroonde Paartieprinse, Tony & Harry Campbell, doen dit weer: partytjiemusiek sónder brieke en countryklanke mét hartstog! Dié gewilde broers se jongste dubbel-album, Die Grootste Platinumtreffers bevat 36 treffers van hul platinumalbums. Hul bewonderaars kry ook vier splinternuwe snitte in die onmiskenbare Campbells-styl: Haba Haba, Liefie-ding, Terg my perdeby en Countrysokkieboogie. Die album is ‘n toonvenster van die broers en die Select-liedjieskryfduo, Don Kelly en Marc Brandon, en ander medewerkers se trefferpennevrug deur die jare. Die lirieke is gespat met titsels humor wat dit in goedvoelgenietinge omskep. Daar is vrolikheid, countrynostalgie, boeremusiekgenietinge en styfdanslekkertes. Met hope opkikkerliedjies, ritmemelodieë, stylreg-stemwerk en ‘n uitklopproduksie kry jy Die Campbells op hul beste! Dit is die enigste partytjie-album wat jy dié somer nodig het! Kry en jol deurnag dagbreek toe! Hieha! (Select Musiek) Speellys CD 1 CD 2 http://youtu.be/0A0hu4B8zBY